Diari Oficial de la Generalitat Valenciana


Sumari del DOGV 9447, del 11-10-2022 (2022/8843)

RESOLUCIÓ de 26 de setembre de 2022, de la Conselleria d'Educació, Cultura i Esport, per la qual es convoquen els premis 2022 als llibres millor editats, i a la labor dels llibreters i llibreteres i a la tasca dels professionals bibliotecaris pel foment lector a la Comunitat Valenciana l'any 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9447

Data del DOGV
:   11-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8843


Data del document
:   26-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 26 de setembre de 2022, de la Conselleria d'Educació, Cultura i Esport, per la qual es convoquen els premis 2022 als llibres millor editats, i a la labor dels llibreters i llibreteres i a la tasca dels professionals bibliotecaris pel foment lector a la Comunitat Valenciana l'any 2021. [2022/8843]  
L'Ordre 49/2016, de 24 d'agost, de la Conselleria d'Educació, Investigació, Cultura i Esport (DOGV 7860, 29.08.2016), va crear els premis als llibres millor editats i a la labor dels llibreters i llibreteres a la Comunitat Valenciana i n'establí les bases reguladores.  
Amb aquesta ordre s'atorga, per mitjà d'un instrument legal, l'oportuna estabilitat i transparència a les convocatòries que, des de fa anys, la Generalitat ha realitzat de premis als llibres millor editats i a la labor desenvolupada per les llibreries a la Comunitat Valenciana.  
Ara per ara, es considera adequat incloure un nou premi per una Biblioteca Pública Municipal o Agència de Lectura, com reconeixement a la tasca dels professionals bibliotecaris de la Comunitat Valenciana per contribuir a la difusió del llibre i fomentar els hàbits de lectura entre la ciutadania.  
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell, resolc:  
  
Primer. Objecte de la convocatòria  
Es convoca, en règim de concurrència competitiva, el concurs públic per a la concessió dels premis 2022 als llibres millor editats, i a la labor dels llibreters i llibreteres i a la tasca dels professionals bibliotecaris pel foment lector a la Comunitat Valenciana l'any 2021.  
  
Per a tot allò que no figura en aquesta resolució, les bases d'aquesta convocatòria són les que figuren en l'Ordre 49/2016, de 24 d'agost, de la Conselleria d'Educació, Investigació, Cultura i Esport (DOGV 7860, 29.08.2016).  
  
Segon. Modalitats de premis  
1. Tots els premis establits en aquesta resolució tindran caràcter honorífic, i no tindran dotació econòmica.  
2. Es concedirà un premi a cada una de les modalitats d'edició següents:  
- Premi al Llibre Millor Editat el 2021.  
- Premi al Llibre Millor Il·lustrat el 2021.  
- Premi al Còmic Millor Editat el 2021.  
- Premi al Llibre Infantil Millor Editat el 2021.  
- Premi al Llibre Juvenil Millor Editat el 2021.  
3. Es concedirà un premi a llibreries en cadascuna de les categories següents:  
- Premi 2022 a la trajectòria d'una llibreria, que reconeixerà el seu arrelament i la qualitat en les seues activitats de difusió del llibre i foment de la lectura.  
- Premi 2022 a la llibreria més innovadora, que reconeixerà la posada en marxa d'iniciatives innovadores en el foment del llibre i la lectura.  
  
4. Es concedirà un premi a una Biblioteca Pública Municipal o Agència de Lectura de la Comunitat Valenciana, que reconeixerà la tasca realitzada pels professionals bibliotecaris per contribuir a la difusió del llibre i fomentar els hàbits de lectura entre la ciutadania:  
- Premi 2022 a la tasca pel foment lector.   
  
Tercer. Requisits dels beneficiaris i beneficiàries i supòsits exclosos  
  
1. Totes les entitats beneficiàries hauran d'estar legalment constituïdes i tindre capacitat jurídica i actuar al territori de la Comunitat Valenciana.  
2. Podran optar a cada una de les modalitats de premis fixades en l'article 2.2 tots els editors i editores, siguen persones físiques o jurídiques, que tinguen com a activitat l'edició de llibres en l'àmbit competencial de la Generalitat i la producció dels quals siga comercialitzada a través de llibreries.  
Els editors i editores tan sols podran presentar a aquesta convocatòria de premis un màxim d'una obra per modalitat. Una mateixa obra no podrà ser presentada en dues modalitats de premis diferents, encara que es tracte d'edicions amb ISBN diferent o en idiomes diferents. Les obres que incomplisquen aquest punt seran excloses de les modalitats a què hagen sigut presentades.  
3. Podran presentar-se a les diferents modalitats de premis fixades en l'article 2.2 els llibres editats a Espanya durant el període comprés entre l'1 de gener i el 31 de desembre de 2021, sempre que:  
  
a) No hagen sigut presentats en l'anterior convocatòria de premis als llibres millor editats i a la labor dels llibreters i llibreteres a la Comunitat Valenciana.  
b) Es tracte de llibres en què es complisquen els requisits legals per a difondre'ls i el depòsit legal dels quals s'haja realitzat dins de l'any 2021.  
4. Supòsits exclosos respecte a les modalitats de premis als llibres, recollides en l'article 2.2 d'aquesta convocatòria:  
a) Les reedicions de llibres, no obstant això, podran ser tingudes en consideració si aporten alguna variació o millora respecte a l'edició anterior que meresca ser tinguda en compte.  
b) Els llibres publicats per associacions, fundacions i altres institucions públiques o privades sense ànim de lucre, encara que figuren inscrites en el Registre d'Empreses Editorials; igualment, els no venals.  
c) Les obres que, editades per clubs del llibre i empreses similars, només són destinades als respectius socis o sòcies adherits o adherides, i els editats expressament per a la venda a terminis.  
d) Els llibres editats pels seus autors o autores.  
5. Podran optar als premis a la labor dels llibreters i llibreteres fixats en l'article 2.3, les llibreries que realitzen la seua activitat en l'àmbit competencial de la Generalitat i que complisquen la finalitat del premi.  
  
6. Supòsits exclosos respecte a les modalitats de premis a la labor dels llibreters i llibreteres recollides en l'article 2.3 d'aquesta convocatòria:  
a) Les llibreries que pertanyen a organismes i empreses públics.  
b) Les llibreries que el sistema de vendes i difusió siga únicament a través d'internet.  
c) Les llibreries en què la comercialització del llibre i la cultura escrita no siga l'element bàsic.  
7. Podran optar al premi a la tasca pel foment lector fixat en l'article 2.4, les biblioteques públiques municipals i agències de lectura de la Comunitat Valenciana que complisquen la finalitat del premi.  
  
Quart. Termini i lloc de presentació de sol·licituds  
1. En el cas de les modalitats de premis fixades en l'article 2.2, les sol·licituds es presentaran exclusivament per via telemàtica.  
Per a això, la persona que represente l'entitat sol·licitant, ha d'accedir al procediment mitjançant l'accés a l'apartat serveis en línia de la seu electrònica de la Generalitat https://sede.gva.es a través de l'adreça següent:  
https://www.tramita.gva.es/ctt-att-atr/asistente/iniciarTramite.html'tramite=DGM\_SUB&version=1&login=c&idioma=va&idCatGuc=PR&idProcGuc=15199  
La sol·licitud ha d'anar signada per la persona que represente legalment l'entitat sol·licitant, utilitzant exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a fer-ho, s'accedirà a l'apartat de serveis en línia de la seu electrònica de la Generalitat, accessible a través de https://sede.gva.es  
Hauran de disposar d'algun dels sistemes de signatura electrònica admesos en la seu electrònica de la Generalitat. En cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica.  
La introducció de dades haurà de fer-se d'acord amb les instruccions del manual d'ajuda que està disponible en la pàgina web de la Conselleria d'Educació, Cultura i Esport: https://ceice.gva.es/va/web/libro/libros-mejor-editados  
Hi ha un correu d'assistència tècnica: generalitat\_en\_lmb@qqc.wr, destinat a resoldre qualsevol problema tècnic relacionat amb la presentació electrònica de la sol·licitud.  
2. Les notificacions i comunicacions es realitzaran únicament a través de mitjans electrònics de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.  
3. Si la sol·licitud no compleix els requisits exigits en aquesta convocatòria, d'acord amb l'article 68.1 de la Llei 39/2015, es requerirà per mitjans telemàtics la persona interessada perquè, en el termini de 10 dies, esmene la falta o adjunte els documents preceptius, indicant que, si no ho fa així, es considerarà que desisteix de la seua petició, amb la resolució prèvia que haurà de ser dictada en els termes previstos en l'article 21 de la Llei 39/2015. L'esmentada documentació s'aportarà exclusivament per mitjans telemàtics, accedint al procediment en la seu electrònica de la Generalitat, en l'enllaç establit per a això, en l'adreça electrònica anteriorment mencionada.  
4. Les sol·licituds que es presenten a les modalitats fixades en l'article 2.2 constaran dels següents annexos:  
Annex I. Sol·licitud de premis als llibres millor editats.  
Annex II. Dades de les obres presentades.  
A més de la sol·licitud telemàtica, i dins el termini de presentació, l'entitat sol·licitant ha de presentar:  
a) Un exemplar de cada obra presentada.  
b) En cas de reedicions que suposen millores o variacions respecte a la primera edició, haurà d'aportar-se també un exemplar de la primera edició i una memòria justificativa, de dues pàgines d'extensió com a màxim, on s'indiquen les millores o variacions respecte a la primera edició i la seua rellevància.  
5. Les obres a què es refereix l'apartat anterior, juntament amb la documentació corresponent, s'han de presentar preferentment en el Registre Auxiliar de la Biblioteca Valenciana (Monestir de Sant Miquel dels Reis, av. Constitució, 284, 46301 València), en els registres de les direccions territorials d'Educació, Cultura i Esport de Castelló, València o Alacant, o per qualsevol dels mitjans establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En el supòsit que la documentació es presente en correus, estarà regulada per l'article 31 del Reial decret 1829/1999, de 3 de desembre, pel qual s'aprova el reglament que regula la prestació dels serveis postals.  
6. La presentació de la sol·licitud per a optar a aquests premis implica la plena acceptació, pel sol·licitant o la sol·licitant, d'aquesta resolució i de l'Ordre 49/2016, de 24 d'agost, de la Conselleria d'Educació, Investigació, Cultura i Esport, per la qual es creen els premis als llibres millor editats i a la labor dels llibreters i llibreteres a la Comunitat Valenciana i s'estableixen les bases que la regulen.  
7. El termini de presentació de les sol·licituds serà de 15 dies naturals a comptar del següent al de la publicació d'aquesta resolució en el Diari Oficial de la Generalitat Valenciana. L'incompliment d'aquest termini determinarà automàticament l'exclusió del procediment.  
8. En els casos de les modalitats de premis a les llibreries establides en l'article tercer, així com el premi a la tasca pel foment lector a una biblioteca o agència de lectura, establit en l'article quart d'aquesta resolució, les candidatures seran presentades per escrit pels membres de la Comissió Tècnica de Valoració, específicament constituïda per a la valoració dels premis.  
Per a la valoració de les biblioteques o agències de lectura proposades pels membres de la Comissió Tècnica de Valoració, es tindrà en compte el conjunt d'elements que intervenen entorn de la difusió del llibre i la promoció de la lectura, basant-se en la baremació següent:  
  
a) Transversalitat de les accions realitzades: màxim 5 punts  
b) Caràcter intergeneracional en els objectius d'actuació: màxim 5 punts  
c) Lideratge en la creació i desenvolupament dels programes d'actuació: màxim 5 punts  
d) Grau de reaprofitament de les accions per altres col·lectius: màxim 5 punts  
  
  
  
Cinqué. Comissió tècnica de valoració i procediment de concessió  
1. El procediment per a la concessió dels premis es tramitarà en règim de concurrència competitiva. Els premis a les llibreries i a les biblioteques o agències de lectura es concediran a proposta de la comissió tècnica de valoració. La Direcció General de Cultura i Patrimoni serà l'òrgan competent per a l'ordenació i instrucció del procediment de concessió, i es delega en la directora general de Cultura i Patrimoni la facultat de resoldre la concessió d'aquests premis.  
  
2. Es nomena una comissió tècnica de valoració de les sol·licituds als premis a la labor dels llibreters i llibreteres, a la tasca de foment lector a una biblioteca o agència de lectura i als llibres millor editats en les diferents modalitats de l'article segon d'aquesta convocatòria, integrada per:  
- Presidència: la directora general de Cultura i Patrimoni o funcionari o funcionària en qui delegue.  
- Vicepresidència: un cap o una cap de servei de la Direcció General de Cultura i Patrimoni.  
- Vocals: set representants de reconegut prestigi en l'àmbit cultural valencià del llibre.  
- Secretaria: una persona tècnica adscrita a la direcció general competent en matèria del llibre.  
3. La Comissió Tècnica de Valoració mencionada en el punt anterior examinarà les sol·licituds i propostes formulades considerant la documentació presentada i els seus coneixements per a valorar-les i jutjar-les, i, a través de l'òrgan instructor del procediment, elaborarà la proposta d'adjudicació d'aquests premis, l'aprovació de la qual correspondrà a la directora general de Cultura i Patrimoni, que dictarà una resolució per delegació de la consellera d'Educació, Cultura i Esport, que serà publicada en el Diari Oficial de la Generalitat Valenciana.  
4. La comissió tècnica de valoració establida en aquesta resolució de convocatòria s'ajustarà en les seues valoracions als criteris i baremacions fixats en els articles 7.4, 7.5 i 7.6 de l'Ordre 49/2016, de 24 d'agost, de la Conselleria d'Educació, Investigació, Cultura i Esport, per la qual es creen els premis als llibres millor editats i a la labor dels llibreters o llibreteres a la Comunitat Valenciana (DOGV 7860, 29.08.2016), així com als fixats en l'article 4.5 d'aquesta resolució.  
  
5. Per a tot allò no previst en aquesta convocatòria o en l'Ordre 49/2016, de 24 d'agost, de la Conselleria d'Educació, Investigació, Cultura i Esport, la comissió tècnica de valoració ajustarà les actuacions al que regula, sobre òrgans col·legiats de les diferents administracions públiques, el capítol II del títol preliminar de la Llei 40/2015, d'1 d'octubre, de règim jurídic del sector públic.  
6. El termini màxim per a resoldre i notificar la resolució serà de sis mesos a comptar de la publicació d'aquesta convocatòria en el Diari Oficial de la Generalitat Valenciana.  
7. Les sol·licituds sobre les quals no recaiga resolució expressa en aquest termini podran entendre's desestimades o denegades, sense perjuí de l'obligació legal de resoldre establida en l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
Sisé. Difusió  
La Conselleria d'Educació, Cultura i Esport, a través de la Direcció General de Cultura i Patrimoni, donarà la major difusió possible als llibres, llibreries i biblioteques o agències de lectura premiades dins de les seues accions de promoció del llibre i foment lector.  
Així mateix, tant l'editor o editora de les obres premiades, com les llibreries i biblioteques o agències de lectura premiades, podran fer ús publicitari d'aquesta circumstància indicant en els exemplars o en els seus establiments de manera expressa la concessió del premi i la modalitat.  
Després de la publicació de la resolució de concessió dels premis 2022 als llibres millor editats, a la labor dels llibreters i llibreteres a la Comunitat Valenciana i a la tasca de foment lector a una biblioteca o agència de lectura l'any 2021, les obres no premiades quedaran a disposició dels editors o les editores, els quals podran retirar-les abans del 31 de desembre de l'any 2022. En cas de no fer-ho, seran destinades a biblioteques públiques.  
  
  
Seté. Protecció de dades  
Tractament de dades personals. La Conselleria d'Educació, Cultura i Esport és responsable del tractament de les dades personals que es recullen com a conseqüència d'aquesta convocatòria, i les tractarà per a la gestió i desenvolupament d'aquest premi. Les persones interessades poden exercitar els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, al següent enllaç. Informació detallada en: www.ceice.gva.es/va/registre-de-tractament-de-dades tractament denominat «Premis i concursos».   
  
Huité. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 26 de setembre de 2022.- La directora general de Cultura i Patrimoni, p. d. (R 13.04.2022; DOGV 9328): Carmen Amoraga Toledo.